
Neki ljudi govore da nije dopušteno obavljati ***[namaz](https://pitajucene.com/search/Namaz/questions/ "Pretraži pitanja o namazu")*** sa zavrnutim nogavicama ili rukavima. Da li je to tačno? Allah vas nagradio!


* 
* 
* 
* 
* 
* 
* 

 
Je li dozvoljeno zavrtati nogavice i rukave u namazu?

Zavrtanje odjeće u namazu treba izbjegavati jer ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je: *“Naređeno mi je da činim sedždu sa sedam dijelova tijela, i da ne skupljam (zavrćem) odjeću u namazu.”* (Buharija i Muslim.)  

Imam Malik smatrao je da je zabranjeno zavrtanje odjeće striktno u toku namaza, odnosno, po njemu, nema problema u zavrtanju odjeće prije ili poslije namaza. Međutim, sljedeći ***[ashabi](https://pitajucene.com/search/ashab/questions/ "Pretraži pitanja o ashabima")***: Omer, Osman, Ibn Mes’ud, Huzejfe, Ibn Abbas, radijallahu anhum, i većina učenjaka, između ostalih: Ebu Hanife, Evzai, Šafija i Lejs b. Sa‘d smatraju da je to pokuđeno kako u toku, tako i prije namaza. (Vidjeti: *El-Musanef*, 2/183-187, od Abdurrezzaka, *El-Evsat*, 3/182-184, od Ibn Munzira, i *Fethul-Bari*, 7/271, od Ibn Redžeba.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


